b"\n_START_ARTICLE_\nDarbo kodeksas\n_START_PARAGRAPH_\nDarbo kodeksas (lot. codex\xc2\xa0'knyga, s\xc4\x85vadas'), darbo teis\xc4\x97s s\xc4\x85vadas, darbo santyki\xc5\xb3 teisynas; teisines darbo normas kodifikuojantis (sisteminantis) teis\xc4\x97s aktas (\xc4\xafstatymas). Darbo kodeksu yra sisteminami (kodifikuojama) galiojanti privatin\xc4\x97 (i\xc5\xa1 esm\xc4\x97s darbo, i\xc5\xa1 dalies ir civilin\xc4\x97) teis\xc4\x97. Teis\xc4\x97s normos i\xc5\xa1d\xc4\x97stomos vieninga forma bei viename akte. Remiamasi modernia atitinkamo laikme\xc4\x8dio teis\xc4\x97s technika bei darbo teis\xc4\x97s mokslu (Laboralistika), pasitelkiama lyginamoji teis\xc4\x97tyra, ligtolin\xc4\x97 nacionalin\xc4\x97 bei tarptautin\xc4\x97 praktika. Modernius darbo kodeksus turi \xc4\xafvairios Ryt\xc5\xb3 bei Vidurio Europos \xc5\xa1alys."